Novi Sad, 15.4.2025. р.

**Конкурс за вибор литературней роботи на тему**

**«ВЕЛЬКА НОЦ У ДУХУ ПРЕДКОХ»**

Форум за едукацию, сотруднїцтво, афирмацию и потримовку гражданскому дружтву, Нови Сад (скрацена назва: FESAP), у сотруднїцтве з Покраїнским секретариятом за образованє, предписаня, управу и национални меншини – национални заєднїци (Секретарият), у рамикох подпроєкту «Мултикултурализем на клик» у 2025. року, односно проєкту «Афирмация мултикултурализму и толеранциї у Войводини», розписує Конкурс за подношенє авторского материялу на тему промовованя мултикултурализму и унапредзованю медзинационалней толеранциї и очуваню културного идентитету етнїчних заєднїцох у АП Войводини, под назву «**ВЕЛЬКА НОЦ У ДУХУ ПРЕДКОХ**».

Право участвовац маю школяре висших класох (од 5. по 8. класу) основних школох зоз териториї АП Войводини.

На конкурс ше подноши **литературну** **роботу** з яку ше описує як ше чува и пестує традицию националних меншинох у єдним мултикултуралним штредку.

У рамикох наведзеней теми, авторски материял треба же би висловел автентични особни попатрунок етнїчней розличносци або културних специфичносцох етнїчних заєднїцох зоз АП Войводини.

Материял вирабя єден автор (материяли ґрупи авторох ше нє будзе розпатрац).

Єден автор може поднєсц єдну роботу на наведзени конкурс.

Ґу роботи, потребне доручиц и провадзацу документацию:

* формулар прияви;
* вияву родителя/старателя автора о авторских правох на дїло;
* потвердзенє школи о статусу рядового школяра.

**Роботи и провадзацу документацию ше подноши у електронскей форми**, прейґ апликациї на интернет боку Секретарияту, на http://185.166.125.137/konkursi-2025-2/.

**Провадзацу документацию доручиц и у ориґиналу, по пошти** на адресу Форума за едукацию, сотруднїцтво, афирмацию и потримовку гражданскому дружтву:

FESAP

Поштански фах 112

21101 Нови Сад

[Формулари провадзацей документациї за участвованє на конкурсу мож превжац на интернет боку FESAP, на адреси](http://www.fesap.org.rs) www.fesap.org.rs [або на интернет боку Секретарияту на адреси](http://www.puma.vojvodina.gov.rs) http://www.puma.vojvodina.gov.rs

Термин за подношенє роботох 5. май 2025. року

Селекцию роботох цо сцигли ше постави на интернет презентацию FESAP и Секретарияту, з наводзеньом автора материялу.

Авторски материяли подношительох вреднує и оценює конкурсна комисия, формована зоз представительох FESAP, Секретарияту, представительох образовних установох и визначних поєдинцох зоз обласци теми конкурса.

Конкурсна комисия прави ранґ-лїстину приявох цо сцигли и одлучує о додзельованю наградох.

Авторе найлєпше ранґованих роботох ше наградзи з мултимедиялним апаратом (три награди).

FESAP додзелює награду авторови на основи контракту, яки ше заключи з авторами або родителями/старателями автора.

Зоз контрактом о наградзованю побиднїка ше прецизує шицки права, шицки обовязки и одвичательносци автора материялу, як и FESAP. Зоз контрактом автор на FESAP и Секретарият преноши права на нєогранїчене хаснованє материялу. Кед автор наградзеного материялу нє подпише контракт у предписаним чаше, будзе ше тримац же одступел од награди и припадаюцу награду ше додзелї шлїдуюцому по ранґу авторови.

Др Ида Кабок

предсидателька Управного одбору FESAP